…Зәки ун дүрте тулғас, 1904 йылда никахтары уҡытылып ҡуйғандан һуң ун биш йыл үткәс кенә, 29 йәшендә, Нәфисәгә өйләнә. Тик ҡауышаһы төндәрендә Магнитогорскиҙағы телеграфҡа Троцкий саҡыра. Кәләшен иртәгәһенә ул Әүжән-Петровский эргәһендәге бер ауылға алып килә, бында мине Ленин да таба алмаҫ, тип шаярта. Ысынлап, шул төндө уны Ленин эҙләтә. Һуңынан йәштәр башҡорт хөкүмәте күсеп килгән Стәрлетамаҡҡа урынлаша. Кейәү егеттең туғандарын йыйып туй үткәрәләр. Никахтары айҡанлы фронттан һәм Петроградтан ҡотлау телеграммалары килә.